2 dood, 1 gewond in aanval op Pta-landgoed | Netwerk24
Deur Hanti Otto en Dennis Delport 04 Augustus 2020 12:03
Volgens 'n bron is 'n man, sy vrou en dogter gedurende die aanval geskiet.
Die nood- en veiligheidsdienste is net ná 06:00 na die toneel ontbied. Die man is glo in die kop geskiet en die vrou in haar bors.
Volgens die bron het die vrou nog gelewe toe die nooddienste op die toneel aangekom het. Sy is glo enkele minute later dood. Die man was glo reeds dood.
Die toneel by Elandsfontein wat die polisie ondersoek. Foto: Felix Dlangamandla
Die egpaar se dogter, glo in haar 20's, is in haar bobene geskiet. Sy is per helikopter na 'n nabygeleë hospitaal geneem.
Die rowers het oor die grensmuur van die landgoed geklim om toegang tot die huis te verkry en het glo net enkele elektroniese toestelle gesteel.
Kapt. Mavela Masondo, provinsiale polisiewoordvoerder, asook verskeie nooddienste, kon nie onmiddellik kommentaar oor die voorval lewer nie.